Unes 1000 persones participen en la segona edició de IberLlíria
02 de octubre de 2017

Han sigut dos caps de setmana d’IberLlíria, amb activitats gratuïtes basades en la història de Llíria, i en elles han participat al voltant de 1000 persones, segons les dades oferides per l'Oficina de Turisme de Llíria, organitzadora de l'esdeveniment junt a la Diputació de València.

Durant els dies 23, 24, 30 de setembre i 1 d'octubre, veïns i visitants han gaudit d'un ampli programa d'activitats temàtiques en els jaciments arqueològics edetans que es troben en el Castellet de Bernabé i el Tossal de Sant Miquel.

Tallers didàctics, exhibicions, visites guiades, representacions teatrals i mostres gastronòmiques han completat un programa destinat a tots els públics, des de la perspectiva més tècnica fins a la més lúdica.

En aquest sentit, IberLlíria ha consolidat una forma original, divertida i rica de transmetre la història de Llíria i el seu passat íber com a centre polític i econòmic de l'antiga Edetania.

D’esta forma, Iberllíria es reafirma com un dels festivals de rutes turístiques arqueològiques més importants de la Comunitat.